CELEX: 32021R0527
Language: sl
Date: 2020-12-15 00:00:00
Title: Delegirana uredba Komisije (EU) 2021/527 z dne 15. decembra 2020 o spremembi Delegirane uredbe (EU) 2017/565 glede pragov za tedensko poročanje o pozicijah (Besedilo velja za EGP)

26.3.2021   
               
               
                  SL
               
               
                  Uradni list Evropske unije
               
               
                  L 106/30
               
            
         DELEGIRANA UREDBA KOMISIJE (EU) 2021/527
         z dne 15. decembra 2020
         o spremembi Delegirane uredbe (EU) 2017/565 glede pragov za tedensko poročanje o pozicijah
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (1) ter zlasti člena 58(6) Direktive,
         ob upoštevanju naslednjega:
         
                     (1)
                  
                  
                     Delegirana uredba Komisije (EU) 2017/565 (2) v členu 83 določa minimalne pragove iz drugega pododstavka člena 58(1) Direktive 2014/65/EU, nad katerimi morajo mesta trgovanja objavljati tedenska poročila iz člena 58(1)(a) navedene direktive.
                  
               
                     (2)
                  
                  
                     Minimalni prag za velikost odprtih pozicij bi bilo treba spremeniti, da se deležnikom zagotovi preglednost pri širšem naboru izvedenih finančnih instrumentov na blago. Objava tedenskih poročil o pozicijah ne bi smela biti več odvisna od velikosti odprtih pozicij v primerjavi z obsegom dobavljive količine, temveč bi morala temeljiti na preprostejših merilih, in sicer na velikosti odprtega deleža v zadevnem izvedenem finančnem instrumentu na blago.
                  
               
                     (3)
                  
                  
                     Kar zadeva prag odprtih deležev, bi bilo treba objaviti tedenska poročila o pozicijah, kadar vsi skupni odprti deleži v pogodbah za promptni mesec in druge mesece znašajo vsaj 10 000 enot, s čimer se zagotovi, da obstaja zadosten interes za izvedeni finančni instrument na blago, da je objava tedenskih poročil o pozicijah upravičena.
                  
               
                     (4)
                  
                  
                     Da bi zmanjšali tveganje kršitve zaupnosti za imetnike pozicij v primeru pogodb, pri katerih kategorija oseb vključuje manj kot pet dejavnih imetnikov pozicij, objavljeno tedensko poročilo o pozicijah ne bi smelo vključevati informacij v zvezi z navedeno kategorijo oseb.
                  
               
                     (5)
                  
                  
                     Delegirano uredbo (EU) 2017/565 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Člen 83 Delegirane uredbe (EU) 2017/565 se spremeni:
            
                        (1)
                     
                     
                        odstavek 1 se spremeni:
                        
                                    (a)
                                 
                                 
                                    prvi pododstavek točke (b) se nadomesti z naslednjim:
                                    
                                                „(b)
                                             
                                             
                                                absolutni znesek bruto količine dolgih ali kratkih pozicij pri vseh odprtih deležih, izražen kot število enot zadevnega izvedenega finančnega instrumenta na blago, znaša vsaj 10 000 enot.“;
                                             
                                          
                              
                                    (b)
                                 
                                 
                                    drugi pododstavek se nadomesti z naslednjim:
                                    „Točka (b) se ne uporablja za pravice do emisij in izvedene finančne instrumente nanje.“;
                                 
                              
                  
                        (2)
                     
                     
                        odstavek 3 se nadomesti z naslednjim:
                        
                           „3.   Za pogodbe, pri katerih je v dani kategoriji oseb manj kot pet imetnikov pozicij, se ne objavijo skupne dolge in kratke pozicije, njihove spremembe glede na prejšnje poročilo, odstotek vseh odprtih deležev v navedeni kategoriji in število imetnikov pozicij v navedeni kategoriji.“.
                        
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 173, 12.6.2014, str. 349.
         
            (2)  Delegirana uredba Komisije (EU) 2017/565 z dne 25. aprila 2016 o dopolnitvi Direktive 2014/65/EU Evropskega parlamenta in Sveta v zvezi z organizacijskimi zahtevami in pogoji poslovanja investicijskih podjetij ter opredeljenimi izrazi za namene navedene direktive (UL L 87, 31.3.2017, str. 1).